messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  Tänasele erakorralisel volikogu istungile tuli 27-st saadikust kohale 24. Valimisliit Tuleviku Põlvamaa ridadesse kuuluva Igor Taro umbusaldamise poolt hääletas 16 saadikut, kaheksa oli ta aga selle vastu. Enne käe tõstmist prooviti aga veel kord saada selgust, mida siis Tarole ikkagi täpselt ette heidetakse. Edasi räägib reformierakondlane Lennart Liba. See volikogu esimehe sõnavõtt, kus ta isiklikult pani paika meid ja, ja meie suhtumise, siis see on ka see, mis ilmselt tänane koalitsioon lagunes ja, ja tuleb uus, sest sest meie nägemuse järgi tuleb asju natuke teistmoodi ajada. Täpsemalt pöördus Taro oma sõnavõtus iga tema vastu hääletava voliniku poole isiklikult ning luges moraali, mille sisuks oli, et nad on oma piirkondade arendamise, lasteaedade ehitamise ja koolide paremaks muutmise asemel valinud uue vallamaja ehituse. Praeguseks ei ole vist kellelgi mingit kahtlust, et sellest asjast pidi saama uue vallamaja liit. Vaidlused selle ümber, kas ehitada uus vallamaja või leida olemasolevatest hoonetest sobiv, on Põlva vallas kestnud uue vallavõimu paikasaamisest. Täna lõppesid need siis Taro umbusaldamisega. Taro sõnul on tegemist kurva arenguga, jätkab Põlva vallavolikogu endine esimees Igor Taro. Et meil on tegelikult hulk lastele ja noortele vajalikke objekte, kuhu tuleks investeerida. Kogu see rahaline seis on väga pingeline ja põhimõtteliselt see uue raekoja projekt tõmbab sealt väga vajaliku raha suurel määral ära. Vastasleeri sõnul pole uue vallamaja ehitus veel otsustatud, nende hinnangul ei sobi selleks hooneks aga ka endine Põlva maavalitsuse maja. Veel kord Lennart Liba. Et mis saab sellest, kui riik jääb oma majast Põlvas ilma, kui riigil ei ole kohta, kus oma funktsioone teostada, siis tekib siis järsku selline olukord, öeldakse, aga võrus, meil on ruumi, Tartus on ruumi ja me lähme Põlvast minema. Seda ei taha ilmselt keegi, et riik vähendab veel oma kohale kui Põlvas ja, ja läheb siit minema. Põlva vallavolikogu uus esimees kinnitatakse esialgsete plaanide kohaselt ametisse järgmisel istungil 21. juunil. Siis saab ka rohkem selgust, millises suunas hakkab Põlva vald arenema. Aro jääb edaspidi volikogu lihtliikmeks, seda aga, kas ta on seotud liikumisega Eesti 200, ei kinnitanud ega lükanud ta ümber raadiouudistele Põlvast. Mirjam Nutov.
messages: user
messages: Põlva vallas läks läbi umbusaldusavaldus volikogu esimehele Igor Tarole. Sellega lagunes ka praegune võimuliit Keskerakonna, sotsiaaldemokraatide ning valimisliidu Tuleviku Põlvamaa vahel.
messages: assistant